Document ID: 31988R2040

Title and Content:
***** ΚΑΝΟΝΙΣΜΟΣ (ΕΟΚ) αριθ. 2040/88 ΤΗΣ ΕΠΙΤΡΟΠΗΣ της 8ης Ιουλίου 1988 για συμπλήρωση του παραρτήματος XV του κανονισμού (ΕΟΚ) αριθ. 3587/86 για τον καθορισμό των συντελεστών προσαρμογής που θα εφαρμοστούν στις τιμές αγοράς στον τομέα των οπωροκηπευτικών όσον αφορά τα νεκταρίνια και τα brugnons Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1117/88 (2), και ιδίως το άρθρο 16 παράγραφος 4, Εκτιμώντας: ότι με τον κανονισμό (ΕΟΚ) αριθ. 223/88 (3) το Συμβούλιο προσέθεσε τα νεκταρίνια, (συμπεριλαμβανομένων των brugnons), στον κατάλογο των προϊόντων που υπάγονται στο καθεστώς των τιμών και των παρεμβάσεων που απαριθμούνται στο παράρτημα ΙΙ του κανονισμού (ΕΟΚ) αριθ. 1035/72· ότι θα πρέπει εφεξής να συμπληρωθεί ο κανονισμός (ΕΟΚ) αριθ. 3587/86 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 1403/88 (5), από τον καθορισμό για τα νεκταρίνια και τα brugnons του ποσού σχετικά με το κόστος συσκευασίας· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο παράρτημα XV, «ποσό που αναφέρεται στο άρθρο 2», του κανονισμού (ΕΟΚ) αριθ. 3587/86, παρεμβάλλονται μετά την τέταρτη περίπτωση «ροδάκινα», οι όροι: « - νεκταρίνια και brugnons: 7 ECU ανά 100 kg καθαρού βάρους» . Άρθρο 2 Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιουνίου 1988. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 8 Ιουλίου 1988.

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 1115
2656
87
4256

EuroVoc IDs (Expanded): 1115
2656
87
4256

Dataset Source: meu

Split: train